stanford-oval/wikipedia huggingface dataset:
Agartala

| Agartala (আগরতলা) |
| --- | --- |
 Agartalan katukuvaa
 Agartala
 Koordinaatit: 23°30′N, 91°30′E 
Valtio:  Intia
Osavaltio:  Tripura
Piirikunta:  Länsi-Tripura
Väkiluku (2011):  400 004
Aikavyöhyke:  UTC+05:30
Infobox OKVirheellinen NIMI-arvo: 
Agartala (bengaliksi আগরতলা, Āgaratalā) on Intian Tripuran osavaltion pääkaupunki. Se sijaitsee maan koillisosassa lähellä Bangladeshin rajaa. Agartalassa on 400 004 asukasta (vuonna 2011).
Haora-joen varrella sijaitseva kaupunki on alueensa tärkein talouskeskus. Tripuran osavaltion pääkaupunkina siellä sijaitsee osavaltion parlamentti, joka kokoontuu Ujjayantan palatsissa. Kaupungissa sijaitsee myös Tripuran yliopiston laitoksia. Sitä palvelee Agartalan lentoasema.
Aiheesta muualla

Wikimedia Commonsissa on kuvia tai muita tiedostoja aiheesta .
Agartala, Tripura (Arkistoitu – Internet Archive) Must See India (englanniksi)
Adam G. Sevani

Adam Sevani vuonna 2008.
Adam G. Sevani (syntyjään Aram Manucharian, 29. kesäkuuta 1992) on armenialais-yhdysvaltalainen näyttelijä ja tanssija.
Adam G. Sevanin vanhemmat ovat Edita Sevani ja Gagik Sevani. Hänellä on myös veli V Sevani, joka on poikabändi NLT:n jäsen. Adam on esiintynyt NLT:n ensimmäisessä musiikkivideossa That Girl. Hän loi myös koreografian NLT:n musiikkivideolle Karma.
Sevani kasvatettiin tanssin ympärillä, hänen vanhempansa omistavat tanssistudion Kaliforniassa. Sevani rakastaa esiintyviä taiteita ja hän osaakin näytellä, tanssia ja laulaa. Hän uskoo, että tanssi on ilmaisun tapa ja kieli, jota kaikki puhuvat. Vuonna 2004 Sevani esiintyi Masen videossa Breathe, Stretch, Shake. Hän on myös esiintynyt muun muassa T-Painin musiikkivideolla Church ja Missy Elliottin videolla I'm really hot.
Sevanin ensimmäinen elokuvarooli oli elokuvassa Step Up 2 the Streets, jossa hän esitti roolihahmoa nimeltä Moose. Hän voitti 2008 Young Hollywood Award -palkinnon "Best Scene Stealer" roolistaan.
Agasias (Menofiloksen poika)

| Agasias> Ἀγασίας |
| --- | --- |
 Haavoittunut gallialainen, n. 100 eaa.
Henkilötiedot
Syntynyt: 100-luku eaa. Efesos
Kuollut: 1. vuosisata eaa.
Taiteilija
Aktiivisena:  100 eaa.
Ala:  kuvanveistäjä
Taidesuuntaus:  hellenistinen kuvanveisto
Kuuluisimpia töitä:  Haavoittunut gallialainen
Agasias (m.kreik. Ἀγασίας Μηνοφίλου, Agasias Mēnofilū) oli antiikin kreikkalainen kuvanveistäjä, joka edusti hellenististä kuvanveistoa ja toimi noin vuoden 100 eaa. tienoilla.
Agasias oli Menofiloksen poika ja kotoisin Efesoksesta. Hänen nimensä mainitaan kreikankielisessä piirtokirjoituksessa, josta käy ilmi, että hän harjoitti ammattiaan Deloksella saaren ollessa Rooman alaisuudessa. Agasiaan ainoa tunnettu teos on Haavoittunut gallialainen.
Agasiasta ei tule sekoittaa toiseen Agasiakseen, Dositheoksen poikaan, joka oli myös kuvanveistäjä ja kotoisin Efesoksesta. He saattoivat olla sukulaisia keskenään
Aiheesta muualla

Kuvia tai muita tiedostoja aiheesta Agasias Wikimedia Commonsissa
Merkittävimmät antiikin kreikkalaiset kuvanveistäjät
| --- | --- |
Arkaainen kuvanveisto:  Ageladas · Antenor · Aristion · Arkesilaos · Arkhermos · Athenis · Bathykles · Bupalos · Butades · Dameas Krotonlainen · Dipoinos · Endoios · Eukheiros · Kallon · Kanakhos vanhempi · Polymedes · Rhoikos · Skyllis · Smilis · Theodoros Argoslainen · Theodoros Samoslainen vanhempi · Theodoros Samoslainen nuorempi
Klassinen kuvanveisto:  Agorakritos · Akestor · Aleksis · Alkamenes · Alypos · Anaksagoras · Androsthenes · Antifanes · Apellas · Apollodoros · Aristeides · Asopodoros · Athenodoros · Bryaksis · Daidalos · Dameas Kleitorilainen · Deinomenes · Deinon · Demetrios · Eufranor · Eukadmos · Euthykrates · Feidias · Feidias nuorempi · Fradmon · Frynon · Fyromakhos · Glaukias · Hegias · Kalamis · Kallimakhos · Kanakhos nuorempi · Kantharos · Kefisodotos vanhempi · Klearkhos · Kleoitas · Kleon · Kolotes · Ksenofon · Kresilas · Kritios · Leokhares · Lykios · Lysippos · Lysistratos · Mikon Ateenalainen · Myron · Naukydes · Nesiotes · Nikeratos · Nikodamos · Olympia-mestari · Onatas · Paionios · Pasiteles vanhempi · Patrokles · Periklytos · Polykleitos · Polykleitos nuorempi · Polykles · Praksias · Praksiteles · Ptolikhos Aiginalainen · Ptolikhos Korkyralainen · Pyrrhos · Pythagoras · Silanion · Simon · Skopas · Sostratos · Sthennis · Strongylion · Theokosmos · Thrasymedes · Timotheos
Hellenistinen kuvanveisto:  Aetion · Agasias · Agasias · Agesandros · Aleksanteri Antiokialainen · Antigonos · Apollonios Tralleislainen · Arkesilaos · Arkhelaos · Boethos · Damofon · Doidalsas · Epigonos · Eubulides · Eunikos · Eutykhides · Herofon · Kefisodotos nuorempi · Khares · Koblanos · Ksenokrates · Menekrates · Mikon Syrakusalainen · Pasiteles nuorempi · Polykles · Pyromakhos · Sogonos · Stratonikos · Tauriskos · Thrason
Algernon Blackwood

| Algernon Blackwood |
| --- | --- |

Henkilötiedot
Koko nimi:  Algernon Henry Blackwood
Syntynyt: 14. maaliskuuta 1869 Kent
Kuollut: 10. joulukuuta 1951 (82 vuotta) Lontoo
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tyylilajit:  kauhukirjallisuus, lastenkirjallisuus, näytelmät
Aiheesta muualla
Löydä lisää kirjailijoitaKirjallisuuden teemasivulta
Algernon Henry Blackwood (14. maaliskuuta 1869 – 10. joulukuuta 1951) oli englantilainen erityisesti kauhutarinoistaan tunnettu kirjailija. Hän kirjoitti kymmenen novellikokoelmaa, 14 romaania sekä lastenkirjoja ja näytelmiä.
Ennen kirjailijaksi ryhtymistään hän oli hotellin johtajana ja maanviljeljiänä Kanadassa, sekä lehtityössä Canadian Methodist Magazine -lehdessä Torontossa, Ontariossa ja Evening Sun -lehdessä New Yorkissa. Myöhemmällä iällä hän luki tarinoitaan BBC:n radio- ja televisiolähetyksissä.
Aiheesta muualla

Algernon Blackwood Risingshadow. Viitattu 23.5.2023.
Andrew Holness

Andrew Holness, Jamaikan pääministeri vuodesta 2016
Andrew Michael Holness (s. 22. heinäkuuta 1972) on jamaikalainen poliitikko. Keskusta-oikeistolaista Jamaikan työväenpuoluetta (JLP) edustava Holness työskenteli vuosina 2007-2011 opetusministerinä pääministeri Bruce Goldingin hallituksessa. Pääministeri Goldingin erottua tehtävästään lokakuussa 2011 Holness tuli uudeksi pääministeriksi. Hän oli tuolloin 39-vuotiaana Jamaikan historian nuorin pääministeri. Hän seurasi Goldingia myös JLP-puolueen johtajana.
Joulukuun 2011 parlamenttivaaleissa oppositiopuolue PNP kuitenkin sai suuren vaalivoiton ja sen johtaja Portia Simpson-Miller palasi pääministeriksi, joten Holnessin ensimmäinen pääministerikausi jäi kahden kuukauden mittaiseksi.
Jamaikan seuraavissa parlamenttivaaleissa helmikuussa 2016 JLP kuitenkin sai niukan vaalivoiton ja Andrew Holness on ollut taas maaliskuusta 2016 lähtien Jamaikan pääministeri.
Tammikuussa 2017 Andrew Holness vieraili ensimmäisenä Jamaikan pääministerinä Israelissa.
Ajatus

Ajatus voi tarkoittaa seuraavia asioita:
ajattelun tuote, katso myös idea
Ajatus, Suomen Filosofisen Yhdistyksen vuosikirja
Ajatus Kirjat, kustantamo
Wikisitaateissa on kokoelma sitaatteja aiheesta .
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ajatus”, voi hakea sivunnimihaulla, laajalla sivunnimihaulla tai tekstihaulla.
Agasias (Dositheoksen poika)

| Agasias> Ἀγασίας |
| --- | --- |
 Borghesen miekkailija, yksityiskohta.
Henkilötiedot
Syntynyt: 100-luku eaa. Efesos
Kuollut: 1. vuosisata eaa.
Taiteilija
Aktiivisena:  n. 100 eaa.
Ala:  kuvanveistäjä
Taidesuuntaus:  hellenistinen kuvanveisto
Kuuluisimpia töitä:  Borghesen miekkailija
Agasias (m.kreik. Ἀγασίας) oli antiikin kreikkalainen kuvanveistäjä, joka edusti hellenististä kuvanveistoa ja toimi ensimmäisellä vuosisadalla eaa.
Agasias oli Dositheoksen poika ja kotoisin Efesoksesta. Hänen ainoa tunnettu teoksensa on Borghesen miekkailija eli Borghesen gladiaattori. Se on tehty jonkun Lysippoksen piiriin kuuluneen kuvanveistäjän teoksen mukaan. Veistos löytyi 1600-luvulla antiikin Antiumista eli nykyisestä Anziosta Italiasta ja sai nimensä Villa Borghesesta, jonka kokoelmissa se ensin oli. Vuodesta 1806 veistos on ollut esillä Louvressa.
Agasiasta ei tule sekoittaa toiseen Agasiakseen, Menofiloksen poikaan, joka oli myös kuvanveistäjä ja kotoisin Efesoksesta. He saattoivat olla sukulaisia keskenään.
Aiheesta muualla

Kuvia tai muita tiedostoja aiheesta Agasias Wikimedia Commonsissa
Merkittävimmät antiikin kreikkalaiset kuvanveistäjät
| --- | --- |
Arkaainen kuvanveisto:  Ageladas · Antenor · Aristion · Arkesilaos · Arkhermos · Athenis · Bathykles · Bupalos · Butades · Dameas Krotonlainen · Dipoinos · Endoios · Eukheiros · Kallon · Kanakhos vanhempi · Polymedes · Rhoikos · Skyllis · Smilis · Theodoros Argoslainen · Theodoros Samoslainen vanhempi · Theodoros Samoslainen nuorempi
Klassinen kuvanveisto:  Agorakritos · Akestor · Aleksis · Alkamenes · Alypos · Anaksagoras · Androsthenes · Antifanes · Apellas · Apollodoros · Aristeides · Asopodoros · Athenodoros · Bryaksis · Daidalos · Dameas Kleitorilainen · Deinomenes · Deinon · Demetrios · Eufranor · Eukadmos · Euthykrates · Feidias · Feidias nuorempi · Fradmon · Frynon · Fyromakhos · Glaukias · Hegias · Kalamis · Kallimakhos · Kanakhos nuorempi · Kantharos · Kefisodotos vanhempi · Klearkhos · Kleoitas · Kleon · Kolotes · Ksenofon · Kresilas · Kritios · Leokhares · Lykios · Lysippos · Lysistratos · Mikon Ateenalainen · Myron · Naukydes · Nesiotes · Nikeratos · Nikodamos · Olympia-mestari · Onatas · Paionios · Pasiteles vanhempi · Patrokles · Periklytos · Polykleitos · Polykleitos nuorempi · Polykles · Praksias · Praksiteles · Ptolikhos Aiginalainen · Ptolikhos Korkyralainen · Pyrrhos · Pythagoras · Silanion · Simon · Skopas · Sostratos · Sthennis · Strongylion · Theokosmos · Thrasymedes · Timotheos
Hellenistinen kuvanveisto:  Aetion · Agasias · Agasias · Agesandros · Aleksanteri Antiokialainen · Antigonos · Apollonios Tralleislainen · Arkesilaos · Arkhelaos · Boethos · Damofon · Doidalsas · Epigonos · Eubulides · Eunikos · Eutykhides · Herofon · Kefisodotos nuorempi · Khares · Koblanos · Ksenokrates · Menekrates · Mikon Syrakusalainen · Pasiteles nuorempi · Polykles · Pyromakhos · Sogonos · Stratonikos · Tauriskos · Thrason
Anders Jansson (taidemaalari)

Anders August Jansson (27. tammikuuta 1859 Hellesby, Hammarland, Ahvenanmaa – 22. tammikuuta 1882) oli suomalainen taidemaalari.
Jansson opiskeli Suomen Taideyhdistyksen piirustuskoulussa Turussa 1878–1879 sekä Saksassa Düsseldorfin Kunstakademiessa 1880–1881.
Aiheesta muualla

Suomalaisen kuvataiteen bibliografia : Anders August Jansson
Burghley House

Burghley Housen julkisivu.
Burghley House on englantilainen herraskartano Lincolnshiren kreivikunnassa Peterborough’n kaupungin laitamilla lähellä Stamfordia. Burghley House on näyttävä Elisabetin ajan rakennus. Kartanon pääosan kahdessa alimmassa kerroksessa on 35 suurta huonetta. Näiden lisäksi kartanossa on 80 pienempää huonetta sekä lukuisia halleja, käytäviä, kylpyhuoneita ja huoltotiloja.
Historia

Burghley House rakennettiin vuosien 1555 ja 1587 välillä kuningatar Elisabet I:n korkea-arvoiselle virkamiehelle William Cecille, josta tuli Burghleyn 1. lordi. Kartano on italialaistyylinen. Tyyli oli 1500-luvulla suosittua Ranskassa ja Flanderissa. Englantiin tyyli tuli erityisesti alankomaalaisen arkkitehdin Hans Vredeman de Vriesin ansiosta. Muita tyyliin vaikuttaneita arkkitehteja olivat italialainen Sebastiano Serlio sekä ranskalainen Philibert de l’Orme.
Burghleyn lordi David Cecil, tuleva Exeterin 6. markiisi, voitti vuonna 1928 olympialaisissa 400 metrin aitajuoksussa kultamitalin.
Nykyaika

Kartanoa hallitsee tällä hetkellä 16. sukupolvi Cecilin sukua, Exeterin 8. markiisi Michael Cecil. Kartano on suosittu matkailukohde, jossa on erilaisia näyttelyitä ja tapahtumia. Myös Burghley Housen taidekokoelmat ja huonekalut sekä kartanon puutarhat ovat vierailun arvoisia. Kartanon mailla järjestetään vuosittainen kenttäratsastuskilpailu Burghley Horse Trials.
Burghley House elokuvissa

Burghley House on ollut kulissina useassa elokuvassa.
Da Vinci –koodi
Ylpeys ja ennakkoluulo
Elisabet – kultainen aikakausi
Aiheesta muualla

Kuvia tai muita tiedostoja aiheesta Burghley House Wikimedia Commonsissa
Adam Foote

| Adam Foote |
| --- | --- |

Henkilötiedot
Syntynyt: 10. heinäkuuta 1971 (ikä 53) Toronto, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  103 kg
Sarja:  NHL
Pelaajaura
Pääsarjaura:  1992–2011
Aik. seurat:  Quebec Nordiques Colorado Avalanche Columbus Blue Jackets
NHL-varaus:  22. varaus, 1989 Quebec Nordiques
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Salt Lake City 2002 | jääkiekko |  |
| Maailmancup  | Maailmancup  | Maailmancup  |  |
|  Kultaa | 2004 | jääkiekko |  |
|  Hopeaa | 1996 | jääkiekko |  |
Adam Foote (s. 10. heinäkuuta 1971 Toronto, Ontario) on kanadalainen jääkiekkoilija, joka pelasi NHL:ssä yli tuhat ottelua ja voitti kahdesti Stanley Cupin.
Foote aloitti junioriuransa OMHA-sarjassa, jossa hän voitti useita kertoja sarjan mestaruuden. Hän siirtyi 18-vuotiaana Sault Ste. Marie Greyhoundsiin OHL:ään, ja heti tulokaskauden jälkeen Quebec Nordiques varasi hänet numerolla 22 NHL:n varaustilaisuudessa. Foote pelasi vielä kuitenkin kolme kautta OHL:ssä, ennen kuin siirtyi Nordiquesiin.
Lojaalisti Foote pelasi joukkueessa jopa sen siirryttyä Coloradoon. Avalanchen paidassa hän voitti kahdesti Stanley Cupin, mutta kauden 2003–2004 jälkeen hän ei saanut enää uutta sopimusta. Foote ei pelannut missään työsulun aikana, ja sen jälkeen hän siirtyi vapaana pelaajana Columbus Blue Jacketsiin, jossa hänet nimitettiin kapteeniksi. Foote siirtyi takaisin Coloradoon siirtoikkunan sulkeutuessa 26. helmikuuta 2008 varausvuoroa vuoden 2008 tai 2009 varaustilaisuudessa vastaan. Vuonna 2009 Foote valittiin Coloradon kapteeniksi Joe Sakicin lopetettua uransa. Foote lopetti pelaajauransa kauden 2010–2011 jälkeen.
Foote pelasi useita vuosia myös Kanadan jääkiekkomaajoukkueessa.
Colorado Avalanche on jäädyttänyt Footen pelinumeron 52. Peliuransa jälkeen Foote toimi Colorado Avalanchen valmennustiimissä kevääseen 2017 asti.
Footen pojista 1998 syntynyt Callan pelaa WHL:ssa ja varattiin 2017 draftissa ensimmäisen kierroksen 14. vuorolla Tampa Bay Lightningiin ja kaksi vuotta nuorempi poika Nolan pelaa myös WHL-joukkue Kelowna Rocketsissa ja on varauskelpoinen vuoden 2019 draftissa.
Ala-Salmijärvi (Mäntyharju)

| Ala-Salmijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju, Mikkeli
Koordinaatit:  61°23′08″N, 27°01′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Isoon Pajulampeen 
Järvinumero:  14.972.1.033
Mittaustietoja
Pinnankorkeus:  96,7 m  
Pituus:  920 m  
Leveys:  460 m  
Rantaviiva:  4,243 km  
Pinta-ala:  16,297 ha  
Saaria:  5 
 fiAla-Salmijärvi 
Ala-Salmijärvi  on Etelä-Savossa Mäntyharjulla ja Mikkelissä Sydänmaanpohjan lähellä sijaitseva järvi.
Maantietoa

Järvi on 920 metriä pitkä, 460 metriä leveä, ja sen pinta-ala on 16,3 hehtaaria. Sillä on 5 saarta, joiden yhteispinta-ala on 0,7 hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 4,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Järven vedenpinnan korkeus on 96,7 metriä mpy.
Anders Jansson (koomikko)

| Anders Jansson |
| --- | --- |

Henkilötiedot
Syntynyt: 9. lokakuuta 1967 (ikä 57) Staffanstorp, Ruotsi
Ammatti:  näyttelijä, koomikko
Näyttelijä
Merkittävät roolit:  Tiffany Persson, Morgan Pålsson (Hipp Hipp!) Lars-Göran Bengtsson (Starke man)
Aiheesta muualla
IMDb
Lars Anders Jansson (s. 9. lokakuuta 1967 Staffanstorp) on ruotsalainen näyttelijä ja koomikko. Hänet tunnetaan erityisesti Johan Westerin kanssa vuosina 2001, 2003 ja 2011 tekemästään Hipp Hipp! -huumoriohjelmasta. Erityisen suosituksi hahmoksi nousi hänen esittämänsä Tiffany Persson -niminen parturi-kampaaja, jonka mukaan nimettiin yksi Pågatågen-paikallisjunista. Muita Janssonin tunnettuja hahmoja ovat ulkomaankirjeenvaihtaja Morgan Pålsson samasta sarjasta, sekä kuntapoliitikko Lars-Göran Bengtsson sarjasta Starke man (2010–11).
Aiheesta muualla

Kuvia tai muita tiedostoja aiheesta Anders Jansson (koomikko) Wikimedia Commonsissa
Alajärven keskustaajama

| Alajärven keskustaajama |
| --- | --- |
 Alajärven kirkko
 Alajärven keskustaajama
 Koordinaatit: 63°00.041′N, 23°48.567′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Hallinto:  
 – Asutustyyppi:  taajama
Pinta-ala:  
 – Maa:  25,46 km²
Väkiluku (2019):  5 029
 – Väestötiheys:  197,5 as./km²
Postinumero:  62900
 Väkiluvun, tiheyden ja pinta-alan lähde: Tilastokeskus. 
Infobox OKVirheellinen NIMI-arvo: 
Alajärven keskustaajama on taajama Alajärvellä ja kaupungin keskusta. Se on yksi kolmesta Alajärven taajamista. Kaupungin muut taajamat ovat Lehtimäki ja Luoma-aho. Taajama on levittäytynyt pääasiassa kaupungin nimikkojärven Alajärven länsi- ja pohjoisrannalle. Lisäksi se jatkuu yhdystietä 7115 pitkin Koskenvarteen ja yhdystietä 7122 Kurejoelle asti. Taajamaan kuuluu myös osa Höykkylän ja Alakylän kylistä.
Vuoden 2019 taajamarajauksen mukaan keskustaajaman alueella asuu 5 029 ihmistä.
Keskustassa sijaitsee Alajärven kirkko, hallintokeskus, kaupunginkirjasto ja suojeluskuntatalo.
Keskustan kaupunginosia

Hirsikangas
Hurme
Juurikaskytö
Mäntylä
Niittykumpu
Paavola
Palosuvanto
Seppälä
Sumula
Takala
Tuluutti
Adam Friedrich Oeser

Adam Friedrich Oeser
Adam Friedrich Oeser (1717–1799) oli saksalainen taidemaalari, kuvanveistäjä ja vaskenpiirtäjä. Vuodesta 1764 hän oli Leipzigin taideakatemian johtaja Tässä asemassa hän oli mm. Goethen opettaja. Oeser oli Winckelmannin ohella uusklassisuuden esitaistelija.
Aiheesta muualla

Kuvia tai muita tiedostoja aiheesta Adam Friedrich Oeser Wikimedia Commonsissa
Ahmed Mohamedina

| 0 | 1 | 2 |
| --- | --- | --- |

Henkilötiedot
Syntymäaika: 12. helmikuuta 1984 (ikä 40)
Syntymäpaikka: Khemisset, Marokko
Pelipaikka: maalivahti
Pituus: 189 senttimetriä
Seura
Seura: Olympique Khouribga
Pelinumero: 22
Seurat
| Vuodet | Seura | O (M) |
| 2002–2004 2004–2006 2006–2008 2008– | IZ Khemisset Union Touarga IZ Khemisset Olympique Khouribga |  |
Maajoukkue
| 2011– |  Marokko | 2 (0) |
Ahmed Mohamedina (s. 12. helmikuuta 1984 Khemisset, Marokko) on marokkolainen jalkapalloilija. Maalivahtina pelaava Mohamedina edustaa Marokon pääsarjassa pelaavaa Olympique Khouribgaa.
Maajoukkueura

Mohamedina on edustanut Marokkoa vuodesta 2011 lähtien. Hän pelasi toisen maaottelunsa LG cupissa Ugandaa vastaan 11. marraskuuta 2011.
Aiheesta muualla

National Football Teams (englanniksi)
Adam Fredenstierna

Adam Fredenstierna,  entinen Schütz (25. joulukuuta 1685 Viipuri – 4. toukokuuta 1772 Tukholma) oli suomalaissyntyinen virkamies, tuomari ja valtiopäivämies.
Fredenstiernan vanhemmat olivat kaupunginvälskäri Adam Schütz ja Anna Modeen ja puoliso vuodesta 1721 Engel Maria Kyper (k. 1755). Käytyään Porvoon lukion Fredenstierna tuli ylioppilaaksi Turkuun 1703 ja ryhtyi opiskelemaan lakitiedettä. Työskenneltyään ensin Ruotsissa vuodesta 1706 hänestä tuli Turun hovioikeuden asessori vuonna 1721. Fredenstierna siirtyi Svean hovioikeuteen 1728, jossa hän kohosi 1736 hovioikeudenneuvokseksi. Hän oli myssypoliitikkona yhteydessä Venäjän lähettilääseen ja ehdotti erityisten Suomen valtiopäivien koollekutsumista. Hänet nimitettiin 1755 oikeuskansleriksi, 1758 Turun hovioikeuden presidentiksi ja 1768 Svean hovioikeuden presidentiksi. Aatelissäätyyn Fredenstierna korotettiin 1726. Valtiopäivämiehenä hän toimi yhteensä yksitoista kertaa vuosien 1726 ja 1766 välillä.
Aiheesta muualla

Adam Fredenstierna, Svenskt biografiskt lexikon
| 0 | 1 | 2 | 3 |
| --- | --- | --- | --- |
|  | Edeltäjä: Petter Silfversköld | Kuninkaallisen Turun hovioikeuden presidentti 1758−1768 | Seuraaja: Johan Lagerflycht |
Akiak

| Akiak |
| --- | --- |

 Koordinaatit: 60°54′36″N, 161°13′6″W 
Valtio:  Yhdysvallat
Osavaltio:  Alaska
Piirikunta:  Bethel
Pinta-ala:  
 – Kokonaispinta-ala:  7,9 km²
 – Josta vettä:  2,8 km² (35,62 %)
Väkiluku:  309
 – Väestötiheys:  60,6 as./km²
Aikavyöhyke:   UTC–9 (kesäaika UTC–8)
 
   
Infobox OKVirheellinen NIMI-arvo: 
Akiak on kaupunki Alaskassa. Se sijaitsee Kuskokwim-joen länsirannalla.
Akiak on jupikkieskimoiden asuttama kalataloudesta ja turismista elävä kylä.  Nimi "akiak" tarkoittaa "toista puolta". Akiakissa on alkoholinmyynti kielletty.
Vuoden 2000 väestönlaskennassa Akiakissa asui 309 ihmistä. Näistä 92,88 % edusti etnisesti Amerikan alkuperäiskansoja. Vuoden 2004 väkilukuarvio on 367.
Alajärven kaupunginkirjasto

| Alajärven kaupunginkirjasto |
| --- | --- |

Sijainti:  Alajärvi, Suomi
Koordinaatit:  62°59′57″N 23°49′27″E﻿ / ﻿62.99914°N 23.82408°E﻿ / 62.99914; 23.82408
Rakennustyyppi:  Kirjastorakennus (d)
Suunnittelija:  Alvar Aalto, Elissa Aalto, Heikki Tarkka (d) ja Varpu Lönnström (d)
Valmistumisvuosi:  1991
 fiAlajärven kaupunginkirjasto 
  
Alajärven kaupunginkirjasto on Alajärvellä kaupungintalon vieressä sijaitseva kirjastorakennus. Kirjasto on rakennettu Arkkitehtitoimisto Alvar Aalto & Co:n suunnitelmien ja Aallon vuonna 1966 tekemän hallintokeskussuunnitelman pohjalta. Rakennus valmistui 1991 ja avattiin yleisölle tammikuussa 1992.  Kirjaston sisustussuunnittelun on tehnyt Aallon toimistosta sisustusarkkitehti Varpu Lönnström.
Alajärven kaupunginkirjasto kuuluu Eepos-kirjastokimppaan.
Aiheesta muualla

Kotisivu
Alvar Aallon tuotanto
| Luettelo Alvar Aallon suunnittelemista rakennuksista |
| --- | --- |
1919–1929:  Alajärven suojeluskuntatalo | Villa Väinölä | Jyväskylän työväentalo | Seinäjoen suojeluskuntatalo | Lounais-Suomen Maalaistentalo | Läntinen Pitkäkatu 20 | Jyväskylän suojeluskuntatalo | Muuramen kirkko
1930–1945:  Paimion parantola | Turun Sanomien toimitalo | Villa Tammekann | Oulun sulfiittiselluloosatehdas | Viipurin kaupunginkirjasto | Alvar Aallon kotitalo | Savoy-maljakko | Sunilan asuinalue | Sunilan sellutehdas | Tehtaanmäen asuinalue | Terassitalo | Villa Mairea | Stora Enson Anjalankosken tehtaat
1946–1959:  Strömbergin tehtaan asuinalue | Rautatalo | Insinööritalo | Otahalli | Säynätsalon kunnantalo | Oulun lannoitetehdas | Aerola | Muuratsalon koetalo | Pamilon vesivoimalaitos | Summan paperitehdas | Alvar Aallon ateljee | Jyväskylän uimahalli | Jyväskylän yliopiston päärakennus | Kansaneläkelaitoksen päätoimitalo | Hansaviertel | Aalto-paviljonki | Korkalovaaran asuinalue | Kolmen Ristin kirkko | Aalto-keskus | Kulttuuritalo | Maison Louis Carré
1960–1969:  Lieksankosken voimalaitos | Lakeuden Risti | Keski-Suomen museo | Lappia-talo | Aaltohuset | Alvar-Aalto-Kulturhaus | Aalto-Hochhaus | Pyhän Hengen kirkko ja seurakuntakeskus | Enso-Gutzeitin pääkonttori | Seinäjoen kaupungintalo | Viitatorni | Ilokivi | Pylkönmäen kirkko | Teknillisen korkeakoulun päärakennus | Seinäjoen kaupunginkirjasto | Seinäjoen seurakuntakeskus | Rovaniemen kaupunginkirjasto | Pyhän Stefanoksen kirkko | Valtion virastotalo (Seinäjoki) | Kirjatalo | Villa Kokkonen
1970–1991:  Alajärven hallintokeskus | Villa Skeppet | Pohjolan talo | Otaniemen vesitorni | Finlandia-talo | Kunsten | Alvar Aalto -museo | Sähkötalo | Ristinkirkko | Riolan kirkko | Jyväskylän kaupunginteatteri | Seinäjoen kaupunginteatteri | Essenin oopperatalo | Alajärven kaupunginkirjasto